Clevelandi Csárdás
40 éves a clevelandi regős csoport
Dokumentumfilm, 2 x 24 perc
Gyártő: 56 Films
Megrendelő: Duna World Television (2013 decemberében kerül adásba az "Öt Kontinens, egy Nemzet" című műsorban az első rész, a második rész pedig ugyabban a műsorban, 2014 januárjában).
Két rövid, de színes dokumentumfilm a clevelandi Cserkész Regős Csoportról – annak 40 éves történetéről és a 2013 novemberében megrendezendő jubileumi fellépéséről. A filmben megszólal az eredeti és mostani csoport vezetője, látunk archív filmeket a regősök programjairól az Egyesült Államokban és Magyarországon, beleértve korábbi előadásokat és a mostani előadást is, melyet Kodály Zoltán emlékének szentelnek. A film rendezője, Pigniczky Réka (Hazatérés (2006), Inkubátor (2010)) számos anyagot forgatott a csoporttal 2000 és 2011 között, melyek szintén helyet kapnak a filmben. A rendezőnő testvére, Pigniczky Eszter, a regős csoport egyik tagja, illetve vezetője már lassan 15 éve.
A novemberi fellépés szereplői között vannak a Cleveland Symphonic Orchestra, az Életfa népzenei együttes és több mint 100 amerikai-magyar fiatal illetve felnőtt. A népviseleteket és kellékeket, amelyek Magyarország minden tájegyéségét lefedik, sajátkezűleg készítették a Regős Csoport tagjai az évek során.
A Regős Csoport nem csak egy táncegyüttes a sokból, hanem másod-harmad generációs amerikai-magyar fiataloknak egy lehetőség arra, hogy megismerjék szüleik és nagyszüleik eredeti otthonát, annak népszokásait, táncait, népdalait és nem utolsó sorban, hogy a magyar kulturában rejlő egyedi vonásokra büszkék legyenek, és a magyarságot képviseljék Amerikában. Böjtös László, cleveland tiszteletbeli magyar konzula, a következőt mondta a csoportról, amelynek unokája is része, “Itt, a Cuyahoga folyó parjtán is megjelenik egy kis része Magyarországnak – ezek a fiatalok ebből többet merítenek mint szinte bármiből, és egészséges kettős identitásuk egyértelmű.”